**PWYLLGOR CYDWEITHREDOL RHANBARTHOL**

**BRO MORGANNWG A CHAERDYDD**

 **Cofnodion 7 Ionawr 2014**

**Yn bresennol:**

Y Cynghorydd Lynda Thorne - CSC (Cadeirydd)

Frances Beecher – Cymorth (Is-gadeirydd)

Sarah McGill – CSC

Jane Thomas – CSC

Mike Ingram - CBM

Helen Jones – Cartrefi Cymunedol Cymru (CHC)

Mark Sheridan – Cartrefi Cymunedol Cymru (CHC)

Richard Vaughan – Cartrefi Cymunedol Cymru (CHC)

Peter Thomas-Greenhill – Gwasanaeth Prawf

Donna Lemin – Llywodraeth Cymru

Stephen Tranah – Llywodraeth Cymru

Chris Maggs – Bwrdd Cynghori Cenedlaethol Cefnogi Pobl (SPNAB)

Neil Sutcliffe – CSC

Pam Toms – CBM

Sarah Capstick – Comisiwn Datblygu Gwledig (RDC) (cofnodion)

Susan Preece – Comisiwn Datblygu Gwledig (RDC) Cwm Taf (Arsyllwr)

**Ymddiheuriadau:**

Y Cynghorydd Bronwen Brooks – CBM

Ceri Meloy – Cymorth

Dr Sian Griffiths – Iechyd Cyhoeddus Cymru

Sian Harrop-Griffiths – Bwrdd Iechyd Prifysgol Caerdydd a'r Fro

Simon Protheroe – Llywodraeth Cymru

|  |  |
| --- | --- |
| **Eitem agenda** | **Cam gweithredu** |
| 1. **Croeso, cyflwyniad ac ymddiheuriadau**

Croesawodd y Cadeirydd bawb i gyfarfod cyntaf Pwyllgor Cydweithredol Rhanbarthol (PCRh) y Fro a Chaerdydd yn swyddfeydd Caerdydd.Cafwyd a nodwyd ymddiheuriadau. |  |
| 1. **Cofnodion a Materion sy'n Codi**

Nid oedd unrhyw ddiwygiadau i Gofnodion y cyfarfod a gynhaliwyd ar 5 Tachwedd 2013.Cymeradwywyd y cofnodion.Ni chodwyd unrhyw faterion yn deillio o'r cofnodion. |  |
| 1. **Datgan Buddiannau**

Roedd ffurflenni ar gael, a nodwyd hynny gan y Cadeirydd. Cwblhawyd dwy ffurflen yn ystod y cyfarfod ar gyfer Aelod a Dirprwy nad oeddent wedi llenwi ffurflenni yn flaenorol. Nid oes unrhyw ddatganiadau o fuddiannau y mae angen mynd i'r afael â nhw. |  |
| 1. **RDC i adrodd i'r PCRh, gan gynnwys y cynllun gwaith**

Dosbarthwyd adroddiad a chynllun gwaith RDC cyn y cyfarfod.DL - gofynnwyd a oedd RDC wedi mynychu'r hyfforddiant a nodwyd yn yr adroddiad.SC - cadarnhaodd ei bod wedi mynychu'r hyfforddiant a nodwyd.Ni chafwyd unrhyw sylwadau ar y cynllun gwaith.SC - disgwylir y ffurflenni alldro y mis hwn. Bydd angen ymateb gan gworwm i'w cyflwyno i Lywodraeth Cymru.Ymddiheurodd y Cadeirydd am fethu â chyflwyno pawb ar ddechrau'r cyfarfod. Cafodd pawb eu cyflwyno i'w gilydd. |  |
| 1. **Y grŵp gorchwyl a gorffen Cynnwys Defnyddwyr Gwasanaeth**

Cyfarfu'r grŵp gorchwyl a gorffen ym mis Tachwedd. Mae fframwaith drafft yn cael ei gwblhau ar gyfer ymgynghoriad, gyda'r nod o gyflwyno'r fframwaith yng nghyfarfod PCRh ym mis Mawrth. |  |
| 1. **Holiadur Gwasanaethau Pobl Hŷn**

Mae'r holiaduron gyda darparwyr ar hyn o bryd, a disgwylir iddynt gael eu dychwelyd i SC erbyn 24 Ionawr 2014. Mae 4 darparwr wedi dychwelyd holiaduron hyd yn hyn.Oherwydd ymrwymiadau eraill, bydd SC yn ceisio cyflwyno'r wybodaeth i'r ffrwd waith ar 7 Chwefror 2014. |  |
| 1. **Ailfodelu strategol**

***Cyflwyniad: Llety i bobl 16-24 oed - Caerdydd***Cafwyd cyflwyniad gan Bethan Jones (BJ), Rheolwr Categori Comisiynu a Chaffael CSC.Rheoli categori: Edrych ar y sefyllfa bresennol a chael adborth gan sefydliadau a defnyddwyr gwasanaeth.Disgwylir cyfarfod gyda swyddogion o Fro Morgannwg i weld a ellir cydweithio neu gyrchu.Ar hyn o bryd nid oes strategaeth glir i helpu pobl ifanc yng Nghaerdydd i 'symud ymlaen'. Bydd y mater hwn yn cael ei ystyried.Casglu gwybodaeth ac arfer gorau o bob rhan o'r DU. Os oes gan aelodau unrhyw enghreifftiau o arfer gorau, a fyddech cystal â rhoi gwybod i Gaerdydd.Opsiynau: 1) parhau yn yr un modd, 2) ail-gomisiynu gwasanaethau, 3) creu rhywbeth mwy arloesol.Amserlenni: Mawrth - Mai 2014: Llunio opsiynau.Mai 2014: Dewis opsiwn.Mehefin 2014 - Mawrth 2015: Comisiynu a chaffael.Ebrill 2015: Darparu gwasanaethau o'r 1af.Cytunodd BJ i ddosbarthu copi o'r cyflwyniad, y llwybr a'r holiadur i gyflenwyr i aelodau'r PCRh.MS - Mae'n gwneud synnwyr i ystyried Cefnogi Pobl a Gwasanaethau Cymdeithasol gyda'i gilydd, ond ceir gwahaniaeth mewn anghenion a galw, ac mae angen cofio hyn. A yw'r mater yn cwmpasu cymorth fel y bo angen yn ogystal â gwasanaethau llety?BJ - Mae'r ffocws ar wasanaethau llety yn unig.MS - A yw'r adolygiad a'r toriadau i gymorth fel y bo angen yn digwydd ar yr un pryd?NS - Caiff yr adolygiad o gymorth fel y bo angen ei gynnal ar wahân.PTG - Mae angen cynnal yr adolygiad o gymorth fel y bo angen ochr yn ochr â'r gwaith ar lety, gan y bydd hynny'n creu gwasanaeth di-dor i'r defnyddiwr gwasanaeth.FB - Mae angen mwy o eglurder ynghylch yr hyn sy'n digwydd.BJ - Y nod yw sicrhau'r ansawdd gorau posibl gyda'r arian sydd ar gael ar gyfer Cefnogi Pobl a'r Gwasanaethau Cymdeithasol.FB - Mae angen llwybr strategol. Gall pobl ifanc symud drwy'r gwasanaethau mewn ffyrdd amrywiol, ac mae angen dod i benderfyniad. Y perygl yw i bobl ifanc nad ydynt yn dod drwy'r Gwasanaethau Cymdeithasol gael eu cau allan.BJ - Mae'r llwybr strategol yn allweddol. Bydd cydweithredu yn bwysig.CM - Mae angen penderfynu ar yr hyn sy'n gweithio mewn gwirionedd. Sut mae gwahanu llety a chymorth fel y bo angen? Mewn 5 mlynedd bydd angen pethau gwahanol i'r hyn sydd ei angen nawr. Mae angen bod yn fwy creadigol wrth lunio gwasanaethau.BJ - Mae angen i ni fod yn fwy creadigol ac arloesol wrth lunio a darparu gwasanaeth.FB - Mae angen i wasanaethau ganolbwyntio ar y person, ac mae angen i’r gwaith o lunio gwasanaethau gael ei arwain gan y defnyddiwr.LT - Mae'r cyflwyniad yn rhan o'r ymgynghoriad a bydd rhagor o gyfleoedd i'r PCRh gynnig sylwadau.HJ - A yw'r holiaduron wedi'u dosbarthu?BJ - Ydyn, mae'r holiaduron wedi'u dosbarthu.Nid oedd unrhyw aelodau sy'n darparu gwasanaethau i bobl ifanc (16-24 oed) wedi cael copi.BJ - Cadarnhaodd y caiff copi o'r holiadur ei ddosbarthu i aelodau PCRh yn electronig.CM - Awgrymwyd y dylai SC ofyn am enghreifftiau o arfer gorau ledled Cymru drwy rwydwaith RDC.NS - Mae'n bwysig i wasanaethau Digartrefedd a Phobl Ifanc gydweithio.BJ - Bydd diogelu gwasanaethau rheng flaen wrth wneud arbedion yn bwysig iawn.Gadawodd BJ, AB a GB y cyfarfod.**Cam gweithredu**Copi o'r cyflwyniad, y llwybr a'r holiadur i gyflenwyr i gael eu dosbarthu i aelodau'r PCRh.SC i ofyn am enghreifftiau o arfer gorau mewn gwasanaethau pobl ifanc yng nghyfarfod nesaf rhwydwaith RDC.BJ ac AB i fynychu cyfarfodydd yn y dyfodol i roi'r newyddion diweddaraf. | BJ / SCSC BJ / AB |
| 1. **Y newyddion diweddaraf gan gynrychiolwyr Darparwyr / Landlordiaid**

Rhoddodd FB adborth ar y Fforwm Darparwyr Rhanbarthol diwethaf, a gynhaliwyd ychydig cyn y Nadolig. Rhoddwyd adborth i'r fforwm ar PCRh Tachwedd. Roedd yr adborth gan ddarparwyr yn nodi y bu'r cyfarfodydd dilynol gyda Chaerdydd yn gadarnhaol iawn. Roedd y darparwyr yn teimlo fel bod pawb wedi gwrando arnynt ac ymgynghori â nhw. Hoffai darparwyr gael rhagor o wybodaeth am yr hyn sy'n digwydd. Ceir pryderon ynghylch diffiniadau, fel y diffiniad o 'gymorth tenantiaid'.Ceir pryderon hefyd y bydd yr adolygiad yn cael ei gynnal ar hap, ac felly hefyd y broses o ddewis pobl yr effeithir arnynt, os mai dim ond rhai ardaloedd fydd yn gweld toriadau.Trafodwyd rhaglen recriwtio, ac mae'r mater hwn yn rhywbeth yr hoffai'r Fforwm ymchwilio iddo ymhellach, gyda sefydliadau'r trydydd sector a Chymorth yn arwain os bydd y PCRh yn cytuno arno.Cytunwyd ar raglen recriwtio i'w ddatblygu gan y Fforwm Darparwyr Rhanbarthol, gan gynnwys Cymorth.SC - Ar ddiwedd y cyfarfod cafwyd rhai syniadau ynghylch rhannu costau yr oedd darparwyr eisoes wedi'u gweithredu. Gwnaed hyn yn sgil cais uniongyrchol gan PCRh i ddarparwyr rannu gwybodaeth ac arfer gorau.Cyflwynodd MS adborth ar Fforwm Tai â Chymorth CHC. Cafwyd cyflwyniad gan Karl Thomas (LlC) ynghylch cynnydd y trafodaethau â DWP ar Fudd-daliadau Tai mewn perthynas â Thai â Chymorth. Mae'n debygol y cytunir ar gytundeb byrdymor, h.y. diffiniad diwygiedig o'r llety a gaiff ei eithrio. Yn y tymor hwy mae DWP yn ystyried datganoli'r gyllideb i Gymru, naill ai'n llawn neu'r elfennau hynny sy'n cwmpasu cymorth. Ceir pryderon y bydd rhywfaint o'r arian yn diflannu cyn iddo gael ei ddatganoli.Roedd cynrychiolwyr PCRh o bob ardal yn fodlon ar ganlyniad y cylch cyllidebu a chafwyd adborth cadarnhaol ar ddull gweithredu PCRh y Fro a Chaerdydd mewn perthynas â'r toriadau. |  |
| 1. **Diweddariad Arweinydd Cefnogi Pobl - gan gynnwys LCP a'r penderfyniadau ar doriadau.**

Cafodd Adroddiad Deufisol y PCRh, y ddau LCP a'r Asesiadau o'r Effaith ar Gydraddoldeb eu dosbarthu cyn y cyfarfod. Cyflwynodd PT (y Fro) ac NS (Caerdydd) y newyddion diweddaraf.Bro Morgannwg:* Gwnaed toriadau heb unrhyw doriadau i wasanaethau rheng flaen.
* Cyflwynir yr LCP gerbron y Cabinet ar 16 Ionawr 2014, felly dylai gael ei dderbyn cyn y dyddiad cau ar gyfer ei gyflwyno i Lywodraeth Cymru.
* Cafodd y gwasanaeth Pobl Iau ei gomisiynu. Llamau oedd yn llwyddiannus a bydd y gwasanaeth yn dechrau ym mis Mawrth/Ebrill.
* Disgwylir i'r tendrau Gofal Ychwanegol gael eu cyflwyno'n ddiweddarach yr wythnos hon.

Caerdydd* Cymeradwywyd y cynigion arbed gan y Cabinet ar 16 Rhagfyr 2013.
* Cytunwyd ar 5.6% o'r toriadau. Mae'r ffigur hwn yn fwy na'r lleihad mewn Grant ond roedd yn rhaid gwneud hyn i dalu costau cynyddol y gwasanaethau larwm cymunedol.
* Bydd yr adolygiad o wasanaethau cymorth fel y bo angen yn cael ei gynnal maes o law. BDO fydd yn cynnal yr adolygiad.
* Rydym yn gwybod yn barod y bydd toriad o 5.84% yn 2015/16.
* Uned Anghenion Cymhleth Corporation Road - caiff hysbysiad ei ddosbarthu yn yr ychydig wythnosau nesaf. Ceir 6 gwely yma.
* Cyflwynodd Stuart Young y newyddion diweddaraf yn y cyfarfod diwethaf ar adolygiad LD. Cyflwynwyd yr argymhellion i'r Cabinet ac fe'u derbyniwyd. Caiff contractau presennol LD SLS eu hymestyn am 18 mis ac, yn ystod y cyfnod hwn, cynhelir ymgynghoriad ac ymarferion comisiynu a chaffael. Y nod yw i'r contractau a'r gwasanaethau newydd fod ar waith o 1 Awst 2015.
 |  |
| 1. **Cynllun Comisiynu Rhanbarthol (CCRh) 2014/17 - gan gynnwys cynlluniau gwariant 2014/15**

Cafodd y CCRh drafft a'r cynlluniau gwariant eu dosbarthu cyn y cyfarfod. ***CCRh***Argymhellodd y Cadeirydd i ni ganolbwyntio ar flaenoriaethau datblygu (t11 ymlaen) gan fod yr adrannau cyn hynny yn edrych ar wybodaeth hanesyddol.FB - Mae'r blaenoriaethau datblygu'n rhai cyffredinol iawn. Ydyn nhw'n seiliedig ar y ddau LCP? Mae angen mwy o fanylion a dylent fod yn seiliedig ar dystiolaeth.DL - Anghenion cymhleth - mae'n ymddangos fel petai ffocws lleol i'r gwasanaethau y dylid eu datblygu. A ellir ychwanegu ardaloedd lle gellir cyflawni gwaith ar lefel ranbarthol?SM - Ni all unrhyw beth rydym yn ei wneud gael ei gyflawni ar wahân i unrhyw beth arall. Er enghraifft, mae gwasanaethau oedolion sy'n agored i niwed yn gysylltiedig â llawer o ffrydiau cyllidebu eraill. Mae angen mwy o ffocws lleol i wneud yn siŵr nad yw'r CCRh yn wahanol.CM - Yr LCPau yw'r rhai a gymeradwyir. Un o'r heriau yw edrych ar y tair dogfen a nodi'r tebygrwydd a'r gwahaniaethau. Mewn 12 mis dylai'r CCRh edrych yn wahanol iawn.PT - Gallai pob Cyngor fod mewn sefyllfaoedd gwahanol iawn i ddechrau, a gall hyn wneud y broses gomisiynu ranbarthol yn broblematig. Mae felly'n bwysig sicrhau ein bod yn edrych ar bob cyfle yn ôl ei rinweddau ei hun ac osgoi sefydlu polisi cyffredinol ar gyfer comisiynu rhanbarthol.FB - Argymhellwyd y dylai CCRh y flwyddyn nesaf gael ei baratoi gan grŵp yn hytrach na dibynnu ar arweinwyr RDC a Chefnogi Pobl.Diolchwyd i SC, NS a PT am eu gwaith ar y CCRh.Cymeradwywyd y CCRh ar gyfer 2014/17.***Cynlluniau gwariant 2014/15***DL - Bydd templed newydd ar gyfer y cynlluniau gwariant. Dylai hwn gael ei gyflwyno i'r RDC yr wythnos hon neu'r wythnos nesaf.DL - Angen edrych ar yr hyn y gallwn ei ddysgu o'r cynlluniau gwariant. Er enghraifft, wrth edrych ar y categori 'Menywod sy'n dioddef o Gam-drin Domestig' mewn safle penodol rhwng 6 a 24 mis, ceir gwahaniaeth mawr rhwng costau'r ddau ALl. Dylai hyn gael ei gwestiynu. Bydd Llywodraeth Cymru yn edrych ar y ffigurau, ond byddwn ni'n egluro ble a sut rydyn ni'n edrych arnynt.CM - Angen sicrhau bod y dadansoddiad o gyfanswm cyllideb y gwasanaethau hynny, nid Cefnogi Pobl yn unig, oherwydd gallai cyllidebau eraill fod yn ariannu rhannau o'r gwasanaeth mewn meysydd gwahanol. Gallai Tai, Iechyd a Gwasanaethau Cymdeithasol fod yn ariannu rhannau o'r un gwasanaethau. Mae angen canolbwyntio ar gyfansymiau, nid Cefnogi Pobl yn unig.FB - Mae angen nodi categorïau'r cleientiaid. Ar hyn o bryd mae'r cleientiaid yn dewis eu categorïau eu hunain neu mae'r categorïau yn cael eu dewis ar sail hanesyddol. Mae angen diffiniadau cyffredin i sicrhau cymariaethau effeithiol.DL - Ni fydd angen adolygu cynlluniau gwariant ar hyd y flwyddyn, oni bai bod newidiadau yn ystod y flwyddyn. Bydd angen cymeradwyo ffigurau alldro a'u cyflwyno ar sail chwarterol o hyd.Cymeradwywyd cynlluniau gwariant 2014/15.**Camau gweithredu**CCRh a Chynlluniau Gwariant drafft i gael eu datblygu a'u cyflwyno ochr yn ochr â'r LCP cyn 20 Ionawr 2014.Grŵp i'w sefydlu i edrych ar CCRh 2015/18. | SCPawb |
| 1. **Diwygio Lles:**
2. **Newyddion diweddaraf yr ALl**

Dosbarthwyd papurau ar ran y Fro cyn y cyfarfod.LT - Llongyfarchiadau i JT am y gwaith y mae Caerdydd eisoes wedi'i gyflawni.JT - Mae mwy o gyllid wedi'i sicrhau a byddwn yn ymgeisio am fwy eto. Mae'r ffocws ar gynlluniau gwahanol i gael pobl i mewn i waith a'u helpu i symud ymlaen.MI - Dylai cydweithiwr o'r Fro fod wedi cyfarfod â rhywun o'ch tîm i ystyried arfer gorau. Bydd yn gwneud hynny maes o law os nad yw hyn wedi digwydd eto. Rydyn ni am ganolbwyntio ar fecanwaith a datrysiadau hirdymor yn hytrach na datrysiad byrdymor.JT - Rydyn ni'n canolbwyntio ar ddatrys problemau a'u hatal rhag codi eto.MI - Adroddwyd ar effeithiau ariannol tanfeddiannu. Mae DHP wedi lliniaru effeithiau tanfeddiannu. Ceir pwysau ar incwm pawb, nid ond y rheini yr effeithir arnynt gan danfeddiannu. Rydyn ni'n ceisio rheoli'r mater. Roedd yr ail adroddiad yn adroddiad i'r Cabinet yn dilyn ymholiad ynghylch peidio â throi rhywun allan o'i gartref os yw'r rheswm yn ymwneud â thanfeddiannu. Mae gennym yr hawl i droi pobl allan o'u cartrefi, ond dim ond pan fetho popeth arall. Rhaid i bob achos lle gallai pobl gael eu troi allan o'u cartrefi fynd gerbron grŵp o uwch swyddogion i ddod i benderfyniad terfynol. Hyd yn hyn nid oes unrhyw un wedi'i droi allan o'i gartref oherwydd ôl-ddyledion a achoswyd gan danfeddiannu.1. **Hyfforddiant ar Sicrhau'r Incwm Mwyaf Posibl, Cyllidebu a Dyledion**

NS - Mae hyfforddiant wedi'i roi i 127 o bobl o 17 o sefydliadau dros 13 o gyrsiau hyd at ganol mis Rhagfyr 2013. Cafwyd cyfradd presenoldeb o 90%. Cafodd rhai cyrsiau eu canslo gan fod yr hyfforddwr yn sâl.Mae 175 o bobl wedi cadw lle ar gyrsiau rhwng nawr a diwedd mis Mawrth. Mae'r ffigur hwn yn cynnwys pobl o 27 o sefydliadau.FB - Cafwyd adborth cadarnhaol ar yr hyfforddiant yn y Fforwm Darparwyr Rhanbarthol. |  |
| 1. **Cydweithredu, Arfer Da ac Arloesi**

DL - Dylid nodi yma y trafodaethau ar draws y rhanbarth ynghylch yr adolygiad o wasanaethau Pobl Ifanc y disgwylir iddo gael ei gynnal yn seiliedig ar gyflwyniad Gaerdydd. |  |
| 1. **Y newyddion diweddaraf gan Lywodraeth Cymru**

Cyflwynodd DL wybodaeth gan Lywodraeth Cymru:* Mae'r Memorandwm Cyd-ddealltwriaeth Drafft a dogfennau cysylltiedig wedi'u dosbarthu gan Clive Grace. Mae digwyddiadau ymgynghori'n cael eu cynnal ar 13 Ionawr (Caerffili), 17 Ionawr (Cyffordd Llandudno), a gydag aelodau o SPNAB, y Bwrdd Llywio a'r llif gwaith Llywodraethu ar 13 Ionawr.
* Mae adroddiadau blynyddol wedi'u derbyn ac yn cael eu hystyried gan is-grŵp o'r llif gwaith Llywodraethu, a chaiff adborth ei roi maes o law.
* Disgwylir i'r CCRh gael ei gyflwyno erbyn 20 Ionawr.
* Mae templed diwygiedig o'r Cynllun Gwariant wedi'i ddatblygu ac mae'r gwiriadau terfynol wrthi'n cael eu gwneud. Ni fydd yn newid y wybodaeth angenrheidiol, ond bydd yn helpu i sicrhau llai o gamgymeriadau ac egluro pa wybodaeth y mae ei hangen ym mhob blwch. Trafodir y templed newydd yn rhwydwaith RDC.
* Caiff templed diwygiedig ar Wybodaeth am Ganlyniadau ei gyflwyno yn y dyfodol agos. Bydd y templed yn gofyn am wybodaeth wedi'i dadgyfuno ac yn rhoi arweiniad o ran yr hyn sydd ei angen ym mhob maes. Bydd rhagor o wybodaeth ar gael maes o law.
* Mae papurau wedi'u dadgyfuno a chynlluniau ar gyfer y dyfodol wedi'u cyflwyno i'r Bwrdd Llywio a'r SPNAB. Mae'r SPNAB wedi gofyn i bapur arall gael ei gyflwyno i'w ystyried yn y cyfarfod nesaf.
* Mae'r Llif Gwaith Cyllid wedi'i ailsefydlu gydag aelodau newydd. Cynhelir y cyfarfod cyntaf ym mis Ionawr 2014.
* Mae adolygiad o'r flwyddyn bontio yn mynd rhagddo.
* Mae Pwyllgor Cymunedau, Cydraddoldeb a Llywodraeth Leol y Cynulliad Cenedlaethol wrthi'n ystyried Bil Tai (Cymru). Mae'r Pwyllgor wedi gwahodd sylwadau ar y Bil hyd at 17 Ionawr 2014.

FB - A fyddai modd cael manylion aelodau newydd y Llif Gwaith Cyllid?DL - Byddwn yn dod o hyd i'r manylion ac yn eu dosbarthu.CM - Mae ST wrthi'n llunio manylion am yr adolygiad a'r cynllun gwaith i SPNAB. Caiff materion fel caffael eu hanwybyddu'n aml. Mae llawer o heriau i'w hystyried, gan gynnwys caffael, fframweithiau Cynnwys Defnyddwyr Gwasanaeth a chanlyniadau.**Cam gweithredu**Templed o'r Cynllun Gwariant Newydd i'w roi i SC.DL i ddod o hyd i fanylion am Aelodau'r Llif Gwaith Cyllid a'u dosbarthu i'r PCRh. | DLDL |
| 1. **Caffael Cenedlaethol**

FB - Yn y cyfarfod diwethaf cytunwyd y byddem yn edrych a oes Strategaeth Gaffael Genedlaethol ar y cynllun gwaith ar gyfer SPNAB neu Lywodraeth Cymru. Os nad oes strategaeth o'r fath, nodwyd y byddai PCRh yn gofyn i un gael ei hychwanegu at y cynllun gwaith gan fod hwn yn fater sydd wedi'i drafod yn y PCRh ers y cychwyn cyntaf ac nid ydym am ailadrodd yr un trafodaethau dro ar ôl tro.ST - Ceir strategaeth ar y cynllun gwaith ar gyfer SPNAB.Cytunwyd nad oedd angen i'r PCRh anfon llythyr. |  |
| 1. **Rheoli Canlyniadau a Pherfformiad**

Dosbarthwyd adroddiad Canlyniadau Caerdydd ar gyfer 1 Hydref 2012 - 31 Mawrth 2013 cyn y cyfarfod.NS - Mae'r adroddiad yn seiliedig ar grwpiau cleient yn hytrach na phrojectau unigol.DL - Diolch am yr adroddiad, mae'n edrych yn ddiddorol iawn |  |
| 1. **Unrhyw fater arall**

Derbyniwyd a dosbarthwyd yr ohebiaeth ganlynol ers cyfarfod diwethaf PCRh:* Llythyr y Gweinidogion, 28 Tachwedd 2013 - parthed trais yn erbyn menywod, cam-drin domestig a thrais rhywiol.
* Dogfen CLlLC gyda chanlyniadau trafodaethau rhwng Llywodraeth Cymru, Rhwydwaith Gwybodaeth Cefnogi Pobl a'r Rhwydwaith Digartrefedd o ran newid diwylliant i baratoi ar gyfer y Ddeddfwriaeth Digartrefedd newydd.
* Dyddiadau'r digwyddiadau ymgynghori ar y Memorandwm Cyd-ddealltwriaeth.
* Amodau grant drafft a'r Memorandwm Cyd-ddealltwriaeth ar gyfer yr ymgynghoriad uchod.

RV - A fydd gwasanaethau Cam-drin Domestig Caerdydd yn cael eu hadolygu?NS - Nid oes cynlluniau i wneud hynny ar hyn o bryd. Ceir pryderon ynghylch bylchau sy'n cael eu hystyried ar hyn o bryd, ond nid adolygiad yw hyn. |  |

**Dyddiad y Cyfarfod Nesaf (amodol)**

3pm, Dydd Mawrth, 4 Mawrth 2014

F.26 The Alps, Gwenfo.